*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*223. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó ülésére

Javaslat intézményeket érintő működési szünet elrendelésére

|  |
| --- |
| **Előterjesztő:** dr. Bozsolik Róbert polgármester  **Készítette** : intézményvezetők    **Törvényességi ellenőrzést végezte:** dr. Firle- Paksi Anna aljegyző  **Tárgyalja:**  valamennyi bizottság |

**Tisztelt Képviselő- testület!**

A kormányzati igazgatási szünet elrendeléséről és a kormányzati igazgatási szünetre alkalmazandó veszélyhelyzeti szabályokról szóló 369/2022. (IX. 29.) Korm. rendelet megjelenését követően a Hivatal megkereste az Önkormányzat valamennyi intézményét és tájékoztatást kért az intézményvezetőktől arról, hogy a kormányzati igazgatási szünet időtartamában (2022. december 23. napjától 2022. január 6. napjáig) a feladatellátásnak fennakadása nélkül működési szünetet tud-e az intézmény tartani tekintettel arra, hogy az esetleges rendkívüli szünet jelentős energia-megtakarítást eredményezhetne.

Az intézményvezetők válasza alapján a következő rendkívüli működési szünetek elrendelésére teszünk javaslatot az egyes intézményeknél.

Javasoljuk az 1. sz. határozati javaslat elfogadásával a Keresztély Gyula Városi Könyvtárban az igazgató javaslatának megfelelően a működési szünet elrendelését *2022. december 23. – 2023. január 6.* között.

Javasoljuk, hogy a 2. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Gondozási Központ Család- és Gyermekjóléti Szolgálatánál az intézményvezető javaslatára a működési szünet elrendelését a következők szerint:

* *2022. december 27. – 2022. december 30.* között az intézmény zárva tart
* *2023. január 2. – 2023. január 5.* között 8-12 ügyfélfogadás biztosított
* *2023 január 2.- 2023. január 6.* között az ügyfélfogadási időn kívül az intézmény szokásos nyitva tartási idejében telefonos ügyelet működik.

Javasoljuk, hogy a 3. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Bátaszéki Mikrotérségi Óvoda, Bölcsőde és Konyhán a működési szünet elrendelését az alábbiak szerint:

* az Óvoda és Bölcsődei Egységnél *2022. december 22. – 2023. január 6.* között, egy óvodai csoportban folyamatos ügyelet biztosítása mellett, valamint
* a Konyhai Egysége *2022. december 27. – 2022. december 30.* közötti zárva tartásával.

1. **sz. Ha t á r o z a t i j a v a s l a t :**

**a Keresztély Gyula Városi Könyvtár részére rendkívüli működési szünet elrendelésére**

Bátaszék Város Önkormányzatának Képviselő-testülete

a) a fenntartásában működő Keresztély Gyula Városi Könyvtárban a *2022. december 23. – 2023. január 6.* közötti időszakra – energiamegtakarítás céljából- rendkívüli működési szünetet rendel el;

b) felkéri az igazgatót a feladatellátás zavartalan biztosítása érdekében szükséges intézkedések megtételére.

*Határidő:* 2022. december 15.

*Felelős:* Sági Lajosné igazgató

(a látogatók tájékoztatásáért)

*Határozatról értesül:* Városi Könyvtár

irattár

1. **sz. Ha t á r o z a t i j a v a s l a t :**

**Javaslat a Gondozási Központ Család- és Gyermekjóléti Szolgálata részére rendkívüli működési szünet elrendelésére**

Bátaszék Város Önkormányzatának Képviselő-testülete

a) javasolja a Bátaszék és Környéke Egészségügyi, Szociális és Gyermekjóléti Intézményfenntartó Társulás Társulási Tanácsának, hogy a fenntartásában működő Gondozási Központ Család- és Gyermekjóléti Szolgálatánál – energiamegtakarítás céljából- rendkívüli működési szünetet rendeljen el az alábbiak szerint:

1. *2022. december 27. – 2022. december 30.* között az intézmény zárva tartásával,

*ab) 2023. január 2. – 2023. január 5.* között 8-12 ügyfélfogadás biztosításával,

*ac) 2023 január 2.- 2023. január 6.* között az ügyfélfogadási időn kívül az intézmény szokásos nyitva tartási idejében telefonos ügyelet működtetésével,

b) felkéri az intézményvezetőt a feladatellátás zavartalan biztosítása érdekében szükséges intézkedések megtételére.

*Határidő:* 2022. december 15.

*Felelős:* Borosné Simon Zsuzsanna intézményvezető

(a látogatók tájékoztatásáért)

*Határozatról értesül:* Gondozási Központ

irattár

1. **sz. Ha t á r o z a t i j a v a s l a t :**

**Javaslat a Bátaszéki Mikrotérségi Óvoda, Bölcsőde és Konyha részére rendkívüli működési szünet elrendelésére**

Bátaszék Város Önkormányzatának Képviselő-testülete

1. javasolja a Mikrotérségi Óvoda és Bölcsőde Intézmény-fenntartó Társulás Társulási Tanácsának, hogy a fenntartásában működő Bátaszéki Mikrotérségi Óvoda, Bölcsőde és Konyhán – energiamegtakarítás céljából- rendkívüli működési szünetet rendeljen el az alábbiak szerint:
2. az Óvoda és Bölcsődei Egységnél *2022. december 22. – 2023. január 6.* között a Városi Óvoda székhelyén, Bátaszéken egy csoportszobában az ügyeleti ellátás folyamatos biztosításával, valamint

ab) a Konyhai Egysége *2022. december 27. – 2022. december 30.* közötti zárva tartásával.

b) felkéri az igazgatót a feladatellátás zavartalan biztosítása érdekében a Városi Óvoda székhelyén, Bátaszéken egy csoportszobában az ügyeleti ellátás folyamatos biztosításáról gondoskodjon.

*Határidő:* 2022. december 15.

*Felelős:* Simon Csabáné igazgató

(a szülők tájékoztatásáért)

*Határozatról értesül:* MOB

irattár